تورکییه لی گنج تدقیقاتچی دریا ییلدیز اؤزکارامان "خوجالی سوی قیریمی" مؤضوع سوندا علمی ایشینی اوغورلا مودافیعه ائدیب.
آخار.آذ خبر وئریر کی, تدقیقاتچی نین تورکییه حربی آکادئمییاسی نین ایستراتئژی آراشدیرمالار اینیستوتوندا مودافیعه ائتیگی علمی ایش کیتاب شکلینده ده نشر اولونوب. اؤزکارامانین علمی رهبری و 265 صحیفه دن عیبارت کیتابین رئداکتورو آذربایجان اصیللی پرافئسسور آیگون عطاردیر.
خوجالیدا باش وئرنلری "بیر تورک سوی قیریمی, بیر ائرمنی وحشی لیگی, بیر آخمایان گؤز یاشی" کیمی سَجییه لندیرن تدقیقاتچی ائرمنیستان-آذربایجان, داغلیق قاراباغ موناقیشه سی نین سبب, مقصد و نتیجه لری بارده ان یئنی ماتئریللاری تدقیقاتا یؤنَلدیب. خوجالی فاجیعه سی نین بشری جینایت و سوی قیریمی آکتی اولدوغونو حوقوقی جهتدن اَساسلاندیریب. سوی قیریمی آکتلاری نین قاداغان اولونماسی بارَده بین اَلخالق تشکیلاتلارین قرار و قطعنامه لرینی, موناقیشه لر زامانی دینج اَهالی نین توخونولمازلیغی و دیگر مقاملاری اطرافلی تحلیل ائدیب.
علمی ایشین و نشرین اهمییتی بارَده فیکیر و مولاحیظه لرینی آذرتاج لا بؤلوشن پرافئسسور آ.عطار دیققته چاتدیریب کی, "خوجالی سوی قیریمی" مؤضوع سوندا علمی ایشین تورکییه ده مودافیعه اولونماسی و کیتاب حالیندا نشری بو اؤلکه نین علمی ایجتیماعییتی نین خوجالی فاجیعه سی سوی قیریمی آکتی کیمی قبول ائتمه سینین حوقوقی باخیمدان داها بیر تصدیقی دیر. تورکییه حربی آکادئمییاسی دونیا شؤهرتلی علم اوجاغی اولاراق ائرمنی وانداللارین خوجالیدا تؤرَتدیکلری قانلی حادیثه نین سوی قیریمی آکتی کیمی قبول ائتمکله اؤز قرارینی اورتایا قویوب.
آیگون عطار قاراباغ حقیقتلری و خوجالی سوی قیریمی حاققیندا دائیما تورکییه ده کی تئلئویزییا پروگراملاریندا چیخیش ائدیر. آیریجا کئچن ایل آپرئل آییندا ایسوئچ پارلامئنتینده بو مسئله لر حاققیندا علمی چیخیشی اولموشدور.
تونجئلی ده آسالا تئرور تشکیلاتی, او جومله دن آذربایجانلیلارا آدی یاخشی بَللی اولان مشهور تئرورچو موُنته مئلکومییانین دا آدینین, حکّ اولوندوغو عابیده بارَده معلوماتلارین تورکییه رهبرلیگینه چاتدیریلماسی و بو عابیده نین محو ائدیلمه سین ده آ.عطار خوصوصی فعاللیق گؤسترمیشدیر.
بوتون بو فعالییتلری سببی ایله بو ایل آذربایجان پرئزیدئنتی طرفیندن وطنه خیدمت اوردئنی ایله تلطیف ائدیلمیشدیر.
azb_Arab azb_Arab azb_Arab azb_Arab azb_Arab azb_Arab azb_Arab